Mohe

Mohe (hiina keeles 漠河 (Mòhé)) on küla Hiinas Heilongjiangi provintsis Da Hinggan Lingi ringkonnas Mohe maakonnas Mohe vallas Amuuri jõe ja Venemaa piiri ääres. Geograafilised koordinaadid on 53°28' N, 122°17' EGeonames.

Teisel pool jõge on Ignašino küla.

See on Hiina põhjapoolseim küla. Teda nimetatakse Hiina arktiliseks külaks, põhjapoolusekülaks ja öödeta külaks ("valge öö" kestab kuus tundi)Mohe and North Pole Village, chinatravelz.com.

Mohes on 1956. aastal registreeritud Hiina külmarekord –52,3 °C. Tavalistel talvedel on külma kuni 40 kraadi.Damian Harper, Steve Fallon, Katja Gaskell. China, Lonely Planet, 2005, lk 389. 

Mohes on maailma põhjapoolseimad riisipõllud. 

Ajalugu
Küla rajati 1860. Sinna tekkis postijaam teel Yanzhi lohku.

Turism ja vaatamisväärsused
Küla ümbritseb maa poolt tihe mets. Taamal paistab Suur-Hingan. Mohes käivad turistid virmalisi ja "valgeid öid" vaatamas.China's "Arctic Village" to build airport, www.chinaview.cn, 15. juuli 2005. 

Varem pääses külasse ainult mööda Amuuri jõge, praegu käib ühendus peamiselt raudtee kaudu. Raudteejaam on 34 km kaugusel ja sinna saab bussigaDamian Harper, Steve Fallon, Katja Gaskell. China, Lonely Planet, 2005, lk 389. . Raudteesõit lähimasse sõlmjaama Jagdaqisse kestab 10 tundi ja sõit Harbini umbes 30 tundi. Septembris 2005 hakati külla rajama Mohe lennujaama, et hõlbustada turistide ligipääsu. Maandumisraja pikkuseks planeeriti 2100 m ja laiuseks 45 m. Aastas oli kavas teenindada 122 000 reisijat..  Lennujaam avati 2008.

Vaatamisväärsuste seas on "Põhjapooluse valvur", "Jumaliku maa Põhjapooluse-steel" ja "Äärmise põhja punkt". 

Suvise pööripäeva ajal on lõkkepeod.

Viited

Välislingid
Koiduvärvid Mohes
Mohe Arctic Village has become a famous tourist town with Chinese characteristics and landscapes, english.dbw.cn, 15. aprill 2010
Viewing the Magical Aurora in Mohe

Kategooria:Hiina asulad